بسم الله الرحمن الرحيم السلام عليكم ورحمة الله وبركاته. معكم محمد شاهين التاعب من قناة الدعوة الاسلامية على اليوتيوب. والنهارده هنكمل قراءة ومناقشة كتاب سابغات للشيخ احمد السيد اللي اتكلم عن كيفية مواجهة الشبهات الفكرية المعاصرة
في البداية لو انت مهتم بالقضايا الفكرية المعاصرة ومواضيع الايمان والالحاد او مهتم بمقارنة الاديان والحوار الاسلامي المسيحي والنقد الكتابي او مهتم بالاسلام بشكل عام عام يبقى انت لازم تشترك في هذه القناة اضغط على زر الاشتراك الاحمر واضغط على علامة الجرس علشان تجي لك كل الاشعارات بكل حلقاتنا الجديدة وهنكمل من عنوان كيف
اتعامل مع الشبهات الفكرية المعاصرة. الشيخ احمد السيد مقسم التعامل مع الشبهات الفكرية المعاصرة لتلات محاور. المحور الاول الوقاية لمن لم يتأثر بها. وفي محور العلاج لمن تأثر. وفي محور الجدل والحوار مع موسينيها. يبقى في عندك ناس لم تتأثر. عايز
تعمل لهم وقاية. وفيه ناس تأثرت عايز اعالجهم. وفيه الناس اللي بتثير اصلا الشبهات الفكرية المعاصرة عايز اجادلهم واحاورهم. فقال لك فالموضوع متقسم تلات حاجات قواعد وقائية من الشبهات الفكرية المعاصرة وقواعد للتعامل مع الاشكالات والشبهات بعد ورودها يعني انت بيتعرض
تعليق الشبهة والاشكال ازاي تتعامل معه وقواعد حوارية ومهارات جدلية لنقاش مثيري الشبهات. اول حاجة قواعد وقائية من الشبهات الفكرة المعاصرة. القاعدة الاولى تعزيز اليقين باصول الاسلام. دي اهم نقطة. زي ما قلنا قبل كده في نقاط متعلقة باشياء
علمية ومعرفية وجدال وحجج وبراهين وادلة والكلام ده. وفيه بقى كل المؤثرات التانية النفسية. احنا كدعاة غالبا مش بنقدر اتعامل مع كل المؤثرات النفسية التانية او السياسية او الاقتصادية او ايا كان. بنتعامل مع النواحي المعرفية العلمية. وزي ما قلنا قبل
كده ان النقطتين مهمين ان انت يكون عندك العلم وان انت يكون عندك العاطفة والقلب المليء بالايمان عامر بالايمان واللي بيقدر يحس بحلاوة الايمان. ممكن يكون شخص في قلبه حلاوة الايمان. لكن ما عندوش العلم فحد
كيكو يشك ممكن يشك وممكن ما يشكش ممكن حلاوة الايمان اللي ذاقها تمنعه من انه يشك. وممكن بالفعل ايضا الشخص اللي عنده العلم والمعرفة لو حد جه يشككه المفروض ما يشكش. حتى لو هو عنده مشاكل في انه يخشع في
صلاة ويتذوق حلاوة الايمان. ففي عندك اهم حاجة دلائل اصول الاسلام بصورة عقلية زي ما قلت قبل كده الخمس حاجات المهمة مهمين جدا اللي الدين كله قايم عليه. اول حاجة وجود الله عز وجل. تاني حاجة نبوة سيدنا محمد صلى الله عليه وسلم. تالت حاجة
وحي القرآن الكريم. وبعدين عصمة القرآن الكريم من التحريف وموثوقية السنة النبوية الشريفة. الخمس حاجات دول لو عندك الادلة عقلية المنطقية على صحة ايمانك فيهم المفروض ان لما ييجي حد يشككك في الاسلام واصول الاسلام لا تشك
بيتكلم عن اصعب سؤال في الدنيا وسائل تعزيز اليقين. كيف اكتسب اليقين؟ ده سؤال صعب جدا ويستحق ان ان يفرد فيه مجلدات. وزي ما قلت قبل كده انا قناعتي الشخصية ان اليقين مستوى نفسي يصل اليه الانسان
وبحسب البني ادمين المختلفين وطباعهم وبيئتهم وطرق تفكيرهم وهكذا طرق وصول الناس لليقين بيختلف من شخص لاخر هنا اول حاجة بيقول احياء واشاعة عبادة التفكر في ايات الله الكونية. والمسألة دي بتخليني اسلط الضوء على اهمية
ان الافكار الفلسفية اللي عمالة تقول ان كل الاحكام والتصميم والاتقان اللي احنا بنلاقيه في الكائنات الحية ده محض صدفة اللي هي نظرية التطور الضروينية. النظرية دي لو حد مقتنع بها هتقتل عنده تماما اشاعة عبادة التفكر في ايات الله
ما انت عندك الاحكام والتصميم والاتقان اللي في الكون. انت بتتفكر في الايات الكونية يعني ايه؟ بتشوف الكون وتشوف في الكون عالم الاحكام والتصميم والاتقان فتدرك ان ده من صنع صانع وخالق بديع. المفروض ان الكائنات الحية جزء من
كون وجزء من الايات الكونية اللي تقدر تتأمل فيها فتشوف الاحكام والتصميم والاتقان اللي لابد انه يكون من نتاج من احكم وصمم اتقن وهكذا. لو انت مؤمن بنظرية التطور الضروينية دي نظرية بتحاول تشوش بشكل فلسفي على هذا الاحكام والتصميم
اتقان وتنسبوا لغير الله. كذلك اي نظريات اخرى كونية بتتبنى ان الكون في اطوار الكون المختلفة. كل ده مجرد صدفة ومحض صدفة. ده برضو بيقتل هذه النقطة. فبالتالي ده جزء مهم جدا علشان تكتسب اليقين لازم مش
اضطر التفكير عشوائي او تأمل عشوائي في ايات الله الكونية وفي خلق الله عز وجل. لازم تبتدي تتعلم ازاي جاي تفكر بشكل سليم علشان لما تشوف شيء بديع مخلوق او مصنوع باحكام وتصميم واتقان تبقى فاهم بالفعل
العقلان ومنطقيا انا ليه قادر اشوف انه بالفعل احكام وتصميم واتقان؟ وزي ما قلت قبل كده في فيديوهات كثيرة تكلمت فيها عن الموضوع عن موضوع التصميم وحجة التصميم المفروض ان انت بتستطيع ان تدرك ان الشيء مصمم بالبديهة. يعني على سبيل المثال
السبينر ده له تصميم معين بيأدي وظيفة معينة مهما كانت هذه الوظيفة تافهة بتقدر تعرف بمجرد البداهة حتى لو انت عمرك ما شفت المصنع اللي بيعمل سبينر ده او عمرك ما شفت الشخص اللي صمم السبينر
ده او عمرك ما شفت السبينر ده اي تصميمات بتقدر تدرك بالبداهة ان اكيد السبينر ده وراه احكامه تصميم واتقان مش عشوائية وعمى وصدفة. كون ان انت بتقدر تدرك ان الطبيعة محدودة في قدرات
بمعنى ان العشوائية والعمى والصدفة والعناصر العشوائية اللي بتتحرك بشكل عشوائي تحت تأثير قوانين الطبيعة او القوانين الفيزيائية ده في الاخر ممكن يطلع لك شكل من اشكال النظام وزي ما قلنا ان القوانين والنظام اصلا
دليل على وجود خالق لكن لابد ان ندرك ان النظام مستوى وان زي ما بيقولوا التخصيص الوظيفي مستوى تاني خالص. انه شيء مصمم من اجل اداء وظيفة معينة ده مستوى اعلى
بيتطلب تدخل ارادي ذكي او احكام وتصميم واتقان او علم وحكمة وارادة وقوة وهكذا. بيقول ثاني وسائل لتعزيز اليقين اشاعة عبادة التفكر في ايات الله الشرعية. يبقى احنا قلنا ان في تفكر في ايات الله الكونية ايات الله الكونية منقطعة
القسمين الكون او القبيعة او الفيزيا بشكل عام والاحياء بشكل خاص وان الكائنات الحية جزء من ايات الله قاف الكون قطعا ولا شك. زي ما بتتفكر في ايات الله الكونية بتتفكر في ايات الله الشرعية او بتتأمل وبتتفكر في الدين
وفي النهاية تستطيع ان تدرك قد ايه الدين ده مفيد لك وقد ايه الدين ده حسن لك حياتك وغير لك للافضل زي ما قلت قبل كده الرواية المشهورة جدا عن جعفر بن ابي طالب لما كان امام ملك الحبشة النجاشي والنجاشي سأله ايه الدين اللي انتم
سبتوا دين قومكم وفي نفس الوقت انتم مش على ديني اللي هو المفروض النصرانية. فقال حاله قبل الاسلام. وبعدين الدعوة التي جاء بها النبي محمد صلى الله عليه وسلم وجدوا انها دعوة لا ترفض ولا ترد. وفي النهاية لما قبلوا هذه الدعوة حالهم اتغير بشكل كبير جدا
ادراك ان الدين بيقدم لك اجابات على اسئلة لا تستطيع ان تحصل على اجابات لهذه الاسئلة الا من خلال الدين. الاسئلة الوجودية الكبرى وزي ما قلنا قبل كده في حدود للعلم. لو انت بتقول ان العلم التجريبي هو افضل وسيلة للمعرفة او حتى بتغالي اكتر
وبتقول انها الوسيلة الوحيدة للمعرفة في اشياء العلم التجريبي لا يستطيع ان يجيب عنها اصلا ولا ان يقدم حولها معرفة وفيه فيديو عملناه عن حدود العلم وفيديو عملناه عن نقد النزعة العلموية. النزعة العلموية اللي بتقول يا اما العلماوية الضعيفة
ان العلم التجريبي هو افضل وسيلة للمعرفة وان اي حاجة عشان تبقى صحيحة لازم العلم التجريبي يصدقها او العلموية القوية اللي بتقول ان العلم التجريبي هو المصدر الوحيد للمعرفة اصلا. واللي ما نقدرش نعرفه عن طريق العلم التجريبي ما نقدرش نعرفه اصلا. الاسئلة الوجودية
الكبرى الدين هو المصدر الوحيد لمعرفة اجابات لهذه الاسئلة الوجودية. الفلاسفة ممكن يضعوا اسئلة وجودية كثيرة. اهم سؤالين متعلقين يكون لماذا يوجد شيء بدلا من لا شيء سؤال النشأة والسؤال التاني عن الاحكام والتصميم والاتقان
لماذا الكون بالهيئة اللي الكون عليه بالفعل؟ وفيه ايضا اسئلة متعلقة بالجنس البشري. سؤال النشأة من اي جئنا ولماذا نحن هنا؟ وكيف ينبغي ان نعيش؟ وممكن كمان تسأل هل الجنس البشري جنس مميز؟ وماذا يوجد بعد الموت
كلها اسئلة هامة جدا والبشر بيسألوا هذه الاسئلة منذ فجر التاريخ الانساني. الدين هو المصدر الوحيد لكل هذه اسئلة الوجودية الكبرى. ممكن العلم التجريبي قد يساعد او يشير الى بعض الاجابات الخاصة بالاسئلة الاولى. وايس دار سامسونج
والسؤال النشأ الخاص بالجنس البشري او هل نحن مميزين او كذا؟ لكن سؤال لماذا نحن هنا؟ العلم لا يستطيع ان يجيب عليه. والسؤال كيف ينبغي ان نعيش العلم التجريبي لا يستطيع ان يجيب عليه. والسؤال المصير ماذا يوجد بعد الموت؟ العلم التجريبي
لا يستطيع ان يجيب عليه. فبالتالي في بعض الاسئلة العلم ممكن يساعد في الوصول لاجاباتها. وفي بعض الاسئلة اجابتها في ميدان الدين حصريا. فهنا بيقول اشاعة عبادة التفكر في ايات الله الشرعية وربط الناس بالقرآن. فقد انزله الله سبحانه وتعالى ليرشد الناس الى
الغاية التي خلقوا لاجلها وليعرفهم بنفسه ويخبرهم بالبعث والنشور والحساب والجزاء ويثبت لهم ذلك بالادلة البينة القاطعة ولا يزال القرآن ولن يزال غاسلا للشكوك معززا لليقين نافسا رح الايمان في نفوس من اراد الله بهم الخير
وبعدين بيقول ان بالفعل بقى فيه مجهودات رائعة جدا فيما يخص عبادة التدبر للقرآن الكريم. ففي عندك مركز اسمه مركز تدبر وفي مركز اسمه مركز تفسير لهم اصدارات رائعة جدا. وانا دايما اشير لكتاب القرآن تدبر وعمل. مصحف في كل
كل صفحة بيقول لك نقاط تدبرية ونقاط عملية. علشان تخرج من الصفحة اللي انت قريتها من القرآن الكريم بحاجات تغير غير حياتك عمليا وحاجات تفهمها تغير فكرك وعقيدتك وايمانك للافضل. المركزين دول لهم اصدارات كثيرة جدا ممكن تدخل على
مواقعهم او صفحتهم على الفيسبوك او فيما بعد تحط المراكز دي في دماغك علشان لما تروح معرض الكتاب تشوف المراكز دي عندها ايه وتختار منها الكتب المناسبة ايضا من ضمن وسائل تحصيل اليقين قال لك العناية بالكتب التي اهتمت ببيان دلائل صحة اصول الاسلام. سواء الكتب اللي
اتكلم عن ادلة وجود الله او الكتب اللي بتتكلم عن نبوة سيدنا محمد او الكتب اللي بتتكلم عن وحي القرآن او الكتب اللي بتتكلم عن موثوقية القرآن الكريم انه محفوز من التحريف او موسوقية السنة وان احنا نقدر نعتمد على السنة النبوية الشريفة الصحيحة اللي العلماء اجمعوا على صحتها. الكتب دي موجودة منذ
وبقى منها اصدارات حديثة جميلة جدا جدا. هنا هو بيذكر على سبيل المثال كتاب النبأ العظيم لمحمد عبدالله دراز. المراكز اهتمت بهذا الكتاب اهتمام كبير جدا. مركز تفكر طبعت له طبعة جديدة ومركز تبصير طبعة له طبعة جديدة. وبيقول لك ان الشيخ محمد عبدالله دراز له
كتاب اخر في نفس الموضوع اللي هو مدخل الى القرآن العظيم او القرآن الكريم. وبعدين ذكر بعض الكتب وممكن اذكر كتب اكتر من كده بكتير تقدر تشوف البلاي ليست بتاع المناهج الدراسية او المناهج التعليمية. هتلاقي كتب في نقد الالحاد وهتلاقي كتب في الاحكام والتصنيف
والاتقان وهتلاقي كتب اللي هو المنهج بتاع آآ صناعة المحاور وغيرها. هنا هو بيزكر كتاب براهين وادلة ايمانية لعبدالرحمن حسن انك الميداني المفروض اسمه حبنكة او مش عارف بيتنطق ازاي الاسم رحمه الله كتاب نبوة محمد من الشك الى اليقين لفاضل السامراء كتابة
الادلة العقلية النقلية على اصول الاعتقاد لسعود العريفي. وبعدين قال لك من وسائل تعزيز اليقين الاهتمام في الخطاب الدعوي بالحديث عن الله وصفاته وعظمتي ووحدانيتي. مش بس كده ايضا نحتاج في هذا العصر الادلة على وجوده بشكل متوسع جدا. طبعا كتاب الدكتور سامي عام
اصبح موجودا الان على الشبكة للتحميل كتاب براهين وجود الله والكتاب الثاني براهين النبوة. كتابين في غاية الاهمية من ضمن السلسلة لماذا انا مسلم؟ الجزء الاول براهين وجود الله بيتكلم عن كل الادلة على وجود الله باستفاضة وبيناقش كل سفسطات الناس
اللي بيشككوا في الادلة على وجود الله وبيرد عليها. براهين النبوة بيتكلم فيها عن ادلة نبوة سيدنا محمد صلى الله عليه وسلم ووحي القرآن الكريم. فكتابين في غاية الاهمية لازم يتزاكروا. زي ما قلت قبل كده معظم كتب العقيدة للاسف الشديد بتتجاوز فكرة اثبات وجود الله. وبتتكلم على طول في التوحيد توحيد
عيد الالوهية وتوحيد الربوبية وتوحيد الاسماء والصفات. النقطة دي مهمة جدا جدا لكن احنا بقينا في عصر الناس ما بتقبلش بمسلمات بمعنى ان انا مش هقبل وجود الله كمسلمة لازم تبرهن لي على وجود الله فلازم الدرس العقدي المعاصر يهتم بهذه النقطة
الا على وجود الله. ومش الادلة على وجود الله بالشكل التراثي القديم. تجديد الخطاب الديني. نشوف الحجج العقلية المنطقية ونشوف الكلام بالعلم والمنطق والبراهين والاكتشافات العلمية الحديثة والكلام ده كله ده بيساعد لان الشخص المتشكك المعاصر
هيحب اللغة دي اكتر. هنا بيقول خامسا الاهتمام بعبادة القلوب في الدعوة والعلم والعمل. زي ما قلنا قبل كده في ناحية علمية وفي نحيا قلبية لابد ان تهتم بالاتنين علشان تكون انسان مش حاسس بنوع من انواع النقص. زي ما قلت قبل كده ان انت ممكن تكون
انسان علمي جدا لكن قلبك جاف كالحجارة او اشد قسوة. ممكن انت ما تشكش في دينك لكن في نفس الوقت انت ما عندكش الاحساس بحلاوة الايمان في نفس الوقت انت ممكن تكون شخص عندك شعور ديني قوي جدا لكن ما عندكش اي علم. ييجي حد يشكك
ممكن جدا تشك فلازم الجمع ما بين الاتنين. والنقطة دي علماء المسلمين بيهتموا بها كثيرا. وهتلاقي كتب كثيرة جدا في باب بيسموه التزكية. هنا الشيخ احمد السيد بيلفت النظر الى نقطة في غاية الاهمية. وانا اعتقد ان دي نقطة علمية وقلبية مع بعض. بيشير الى جواب سيدنا ابراهيم عليه
السلام. لقد كان ابراهيم الخليل عليه السلام منيبا متوكلا خاشعا لله سبحانه. وكان من الموقنين. فحين حاجه قومه في الله سبحانه قال لهم اتحاجونني في الله وقد هداني. يعني ايه؟ وقد هداني
انتم بتشككون في الاله اللي انا باعبده. ردوا اتحاجوني في الله وقد هداني. انا شعرت بحلاوة الهبة وادركت ان ده بالفعل هداية ما ينفعش تشككني فيه. انا حسيت ده بالقلب وادركت ده بالعقل
فشعرت بالهداية فعلا. عارف انت لما تجرب بالفعل شيء ويجي حد يقول لك لأ ده غلط يا عم انت ما تحاولش انا جربته ونفع مش هينفع تشككني فيه بعد كده. عامل زي بالزبط في لعبة او اي حاجة زي كده. انت المفروض تحقق هدف
معين بطريقة معينة. الطريقة مجهولة بالنسبة لك فعمال تجرب. لغاية ما وصلت لطريقة حققت الهدف. مستحيل حد يشككك في ان الطريقة اللي حققت الهدف دي غلط. ما ينفعش. انا جربتها ونفعت وحققت الهدف فعلا. هنا بيقول
عن الناس اللي بتحاول تشكك سيدنا ابراهيم انهم لا يشعرون بما يملأ صدره وقلبه من اليقين والمعرفة والنور. انه لا يمكن ان يستبدل هذا النعيم الايماني بغيره وهل يستبدل الامن بالخوف والطمأنينة بالاضطراب؟ فاي الفريقين احق بالامن ان كنتم تعلمون. وبعدين
ينقل عبارة عن السلف مشهورة لو يعلم الملوك وابناء الملوك ما نحن فيه من النعيم لجالدونا عليه بالسيوف. طمأنينة الايمان وحلاوة الايمان واني لا خوف عليهم ولا ولا هم يحزنون. ومهما حصل له في الدنيا هو مطمن لان هو مدرك مصيره ايه في الاخرة وهكذا
فهنا بيقول اترون من يشعر بهذا الشعور تؤثر فيه الشبهات؟ لأ طبعا. لكن هي الفكرة ان هذا الشعور ما يكونش شعور زائف. لانه ممكن اي في واحد تابع دين يقول لك انا اشعر بهذا الشعور. انا مسيحي واشعر بالطمأنينة. لأ هذا الشعور وحده لا يكفي علشان دينك
يكون صح لان انت ممكن تكون عايش حالة نفسية بحتة زي الرهبان البوذيين مسلا ولا الهندوس ولا ولا حتى الملحد الذي بسبب انه ما كانش قادر يشعر بحلاوة الايمان والهداية فعلا لما ترك الدين خالص وكبر
دماغه بقى من الحجج والمناقشات والمجادلات والاعتراضات والكلام ده كله حس بنوع من انواع الطمأنينة والراحة. فقال لك يبقى انا كده انا ارتاح زي ما انا كده فاصبح مسلا ملحدا لا دينيا او حتى اصبح لا اكتراسيا. هو مكبر دماغه من مشقة البحث عن
حق فهو كده مرتاح. ده مش معناه ان اللي هو عليه الصحيح. فبالتالي لازم نقطة علمية وادلة وبراهين وحجج وبعدين نقطة آآ نفسية تنبني عليها. هنا بيزكر الرواية المشهورة جدا ان هرقل عظيم الروم كان بيكلم ابو
سفيان فبيسأله سؤال عن اللي امنه بالنبي محمد صلى الله عليه وسلم بيقول هل يرتد احد منهم سخطة لدينه بعد بان يدخل فيه فقال ابو سفيان وهو حين اذ كافر غصب عنه بيقول الحق علشان الموقف الهرقل حطه فيه قال هو هيتقدم وانتم
اقفوا من وراه فلو كذب بس شاوروا لي. فقال لا. فقال هرقل وكذلك الايمان حين تخالط بشاشته القلوب. لا لا يسخطه احد يعني انت لما بتحس بهذا الشعور الديني صعب جدا ان انت تسيبه. وبأكد مرة تانية هذا الشعور الديني
لازم يكون نابع عن اصل اكبر منه يستند عليه. هذا الشعور الديني لازم يكون له اساس ينبع انه فبالتالي الشخص اللي ما بيتدبرش الدين وما بيحسش بحلاوة الدين ومش قادر يحس ازاي الدين له فايدة وبيحسن حياته وهكذا
اذ انه لن يشعر بالخسارة والفقد لو تركه. انت ما تعرفش حاجة عن دينك اصلا. ولا حاسس قد ايه دينك قيم وقد قد ايه دينك يصلح حياتك للافضل؟ انت اصلا مش ملتزم به باي طريقة. فبالتالي لن يشعر بالخسارة والفقد لو تركه. هنا بيقول لك من
الكتب التي اعتنت بهذا الباب كتب الامام ابن القيم رحمه الله خاصة كتاب مدارج السالكين. وقال لك برضه ودي لفتة رائعة. من ضمن الحاجات اللي بتعزز اليقين ان انت تشوف ناس ما كانوش مسلمين واسلموا وتشوف قصص المسلمين الجدد. قال لك من ضمن المصادر اللي انت ممكن
يمكن تشوفها برنامج بالقرآن اهتديت للشيخ فهد الكندري وفقه الله والشيخ فهد الكندري له برامج كثيرة جدا في باب تعزيز اليقين سواء في التأمل في خلق الله والكلام ده كله او في قصص المقتدين. برضه في كتاب من ضمن اصدارات مركز دلايل بيتكلم عن
قصص الملحدين اللي اسلموا او الناس اللي الحدت ورجعت الاسلام تاني وهكذا. انا مش فاكر اسم الكتاب بالظبط. لكن انا متيقن انه مجلد حلو كده فيه حوارات وقصص كثيرة لناس رجعوا الاسلام. وفوق كده هقول لك ان فيه ناس اتولدوا مسلمين
وعمرهم ما حسوا بان الاسلام دين قيم وله قيمة في حياتهم. وبعدين بسبب ان تم تشكيكهم بحثوا فاقتنعوا فعل ان الاسلام هو دين الحق واتغيرت حياتهم. ولو تسمع قصص امثال هؤلاء ايضا ده من الحاجات اللي تعزز اليقين. طيب ندخل
على نقطة تانية كل اللي فات متعلق بتعزيز اليقين دي من وسائل الوقاية. طب مسألة تانية بتعزز الوقاية علشان لو حد عرض علي شبهة ما اشكش. قال لك تكوين العقل الناقد. يعني ايه تكوين العقل الناقد؟ يعني مش اي حد
اعرض علي فكرة اروح وراه. مش اي حد يسحبني وراه باي كلام باي فكرة. لازم اكون قادر ان اي فكرة تعرض علي انتقدها. النقد بالدال يعني ايه؟ يعني اكون قادر على فحص الحق والباطل في الفكرة
لو الفكرة كلها حق اكون قادر على معرفة ان بالفعل الفكرة كلها حق. لو الفكرة فيها حق وباطل اكون قادر على اني اميز الحق من الباطل. ولو الفكرة باطل كلية اكون قادر على تمييز هذا. ورد الباطل
كله. فقال لك العقل الناقد هو العقل الفاحص الذي لا يقبل دعوة دون دليل. ولا يقبل الادلة الفاسدة. ودي نقطة ناس كتيرة ما بتدركهاش. في بعض الناس يقول لك ايه انا بهري اي هري ويبص بصة على المصادر. المصادر مش دليل. المصدر معناه ايه
ان انا بنقل عن حد الحد ده ممكن يكون صح وممكن يكون غلط وممكن يكون عنده ادلة وممكن ما يكونش عنده ادلة خالص. فمجرد وجود اصادر ده مش دليل على كلامي صح. لازم افحص المصدر واشوف ادلة المصدر. طيب لو المصدر ده عنده ادلة
اكون قادر على التفكير العقلاني المنطقي الصحيح. فافحص الادلة واشوف الدليل ده صحيح ولا لأ هنا اول حاجة العقل الناقد هو العقل الفاحص الذي لا يقبل دعوة دون دليل. اول قاعدة ايه الدليل على كلامك؟ ما فيش دليل
يبقى كلامك هبد وهري ولا يستحق ان يؤخذ بعين الاعتبار اصلا اخده وارميه في الزبالة. لا يستحق حق اصلا التعليق او الرد. طيب الكلام حواليه او عليه ادلة. باشوف الادلة الادلة دي صحيحة ولا ادلة باطلة
وبعدين ممكن تكون الادلة الصحيحة فعلا لكن هو استخدمها بشكل غلط. يعني ايه؟ يعني انا باستدل مثلا باي شيء صحيح ان احنا بنشوف الشمس في السما. الشمس موجودة. ايوة انت بتستدل بوجود الشمس على ايه ؟ ممكن الدليل الصحيح
في ذاته لكن لا يؤدي الى اللي انت بتحاول تستدل على صحته. لذلك ولا تمرر عليه المغالطات منطقية. المفروض ان اي شيء بتحاول تقنعني به وراجع الفيديو بتاع التبرير وراجع الفيديو بتاع التعليق على منازرة. انت بتحاول تقنعني بشيء لازم
تكون عندك حجة منطقية. الحجة المنطقية دي ما بين مقدمتها روابط منطقية صحيحة وسليمة. وكل مقدمة عليها ادلة صحيحة بتأكد ان بالفعل المقدمة دي صحيحة يبقى بالتالي النتيجة صحيحة استطيع ان افكر بهذه الطريقة ما حدش هيعرف يمرر اي افكار باطلة علي. ان شاء الله باذن الله باذن الله هنعمل فيديوهات عن
المنطقية المشهورة مع امثلة وباذن الله هنعمل فيديوهات عن قواعد التفكير العقلاني المنطقي. زي ما قلت قبل كده من ضمن قواعد التفكير ان اف بي ثانك يو. يعني ايه اف بي ثانك يو في حاجة معينة. لو تحققت وكانت صح
قيحة يبقى قطعا لازم يكون بالفعل متحقق. زي ايه؟ زي على سبيل المثال البشر بيموتوا. محمد من البشر يبقى محمد هيموت. يبقى بما ان تحقق فيه ان محمد من البشر هيتحقق ان محمد هيموت
حدش يقدر ينكر صحة هذا التفكير العقلاني المنطقي. فيه قواعد زي كده كتير. في مثلا عكسها ان لو يبقى ما ينفعش كيو. زي ايه مثلا؟ محمد حي يبقى محمد ما ينفعش يكون ميت في نفس الوقت. اللي هو
نقيضين ما يجتمعوش. فان شاء الله بازن الله هنعمل فيديوهات عن المغالطات المنطقية. وهنعمل فيديوهات عن قواعد التفكير العقلاني المنطقي علشان في النهاية نؤكد ان التفكير العقلاني المنطقي ده شيء عالمي موضوعي. يعني ايه؟ يعني لو
انت بتفكر بطريقة معينة علشان توصل لطريقة معينة او لنتيجة معينة يعني. اي حد في العالم يقدر يفحص الكلام ده نشوف الكلام ده صح ولا غلط؟ بناء على القواعد العقلية المنطقية ودراسة المغالطات المنطقية والكلام ده كله فنشوف
اه انت بالفعل اتبعت منهج صحيح فنتيجتك تبقى صحيحة ولا لأ ؟ هنا برضو بيقول العناية بغرس معاني التفكير الصحيح. تعرف ازاي تفكر صح. وبعدين بيقول لك بقى ايه من ضمن الحاجات المهتمة بالموضوع ده كتب اداب البحس والمناظرة او علم الجدل. فيه كتب في اداب
واخلاق المناظرات والحوارات والجدالات والكلام ده كله فيه اداب واخلاقيات وفيه اصول وقواعد. مكتبة المهتدين لمقارنة الاديان فيها كتب كتيرة جدا. المكتبة الاسلامية مليانة كتب كثيرة جدا في البابين. الاداب والاخلاقيات
ايه الاصول والقواعد والضوابط؟ والاتنين غير بعض. المفروض تتحلى بالاخلاق والاداب اولا ثم تعرف كيف تحاور وتنظم بعدين بيقول ومما يساهم في تقوية ادوات العقل الناقد ان يكون على دراية بطرق البحث العلمي ومهاراته. تبقى تعرف ازاي تبحث
اعرف ان انت مثلا عايز تدور على معلومة في المجال الفلاني. ايه هي المراجع الصحيحة السليمة اللي المفروض ترجع لها؟ وايه هي الادلة اللي المفروض ارجع لها وهكذا. كل ميدان ودي نقطة مهمة. انت بتتكلم في مجال معين زي الفيزيا. الادلة في الفيزيا غير الادلة في الكيمياء
غير الادلة في الاحياء غير الادلة في الرياضيات وهكذا. كل تخصص بيبقى له منهجية معينة وطريقة في البحس في معينة. يعني ايه؟ انا بدرس مقارنة اديان. الادلة في مقارنة الاديان مختلفة. والمراجع في مقارنة الاديان مختلفة وهكذا. فلازم
تشوف المتخصصين في الباب علشان تعرف لو انا هتناقش في الباب ده يبقى ايه الادلة وايه البراهين وايه فلسفته وايه ضوابطه وهكذا زي ما هتتكلم في العلم تفهم فلسفة العلم وتفهم الادلة العلمية والمنهجية العلمية والكلام ده كله. بعد كده نتكلم في العلم. القاعدة الوقائية
ثالثة التأصيل الشرعي. فبيقول والمراد بالتأصيل الشرعي دراسة اصول الفنون الشرعية. العقيدة الفقه اصول الفقه المصطلح اللغة علوم القرآن انا بعتقد ان علم مصطلح الحديث مهم جدا. واصول الفقه مهم جدا. واصول التفسير مهم جدا. الحاجات دي
تخليك تعرف ازاي تفكر بشكل صحيح. التأصيل الشرعي بشكل عام والمعرفة الشرعية بتخليك ان ممكن حد عليك شيء وده ما يكونش اول مرة تسمع فيها الحاجة دي. وتبقى عارف الاشكال مسبقا لان انت درسته بشكل شرعي. او بتبقى مدرك ان
فكرة اللي بيطرحها الشخص لما بيستدل بهذا الدليل دليل باطل اصلا. لان انت درست هذا الدليل وفاهم الدليل بفهمه صحيح. يعني مثلا لو انت مزاكر تفسير وفيه حد جاب لك اية قرآنية علشان يستدل بها بشكل خاطئ. وانت عارف التفسير الصحيح للاية
عمره ما هيقدر يشكك وهكذا. يعني زي ما قلت قبل كده في اغلب الناس اه انت محتاج تقرا القرآن الكريم وتفهم القرآن الكريم على قد ما تقدر وبعدين المفروض ان انت تقرأ من سنة النبي محمد صلى الله عليه وسلم على قد ما تقدر وتفهمه بشكل صحيح وتقرأ له شروحات
والمفروض ان انت تطلع على سيرة النبي محمد صلى الله عليه وسلم وتعرف له شروحات. لما يكون عندك الجزء المعرفي الشرعي ده كبير من ناحية القرآن الكريم والسنة والسيرة صعب جدا ان حد ييجي يشكك في الحاجات دي. لان غالبا هيستخدم شيء
تقع من سياقه ويستغل جهلك به وانت اول مرة تسمع الرواية دي او القصة دي او الحديس ده او الاية دي او ايا كان او سمعت الاية لكن عمرك ما شفت تفسيرها هيستغل جهلك الشرعي بهذا النص اللي بيحاول يستدل به او بيستدل من خلاله على باطل حيس
استغل جهلك ويمرر الفكرة الباطلة. هنا قال لك ومن الجهود الجيدة في تحقيق هذا التسهيل فيما يخص يعني هذه العلوم الشرعية ما يقدمه الدكتور عامر بهجت في دوراته المتميزة في الفقه واصوله. وهي مرفوعة على موقع يوتيوب بعنوان تنبيه الفقيه سلسلة له والطريق الى اصول الفقه
وغيرها. وبعدين قال لك ينبغي ان يزاد على ذلك ما يثبت صحة اصول تلك المسائل المقصودة بالشرح والتوضيح. يعني ايه؟ انت بتشرح لي في حاجة في العلوم الشرعية ما ينفعش تشرح لي كده وخلاص. لازم تجيب لي الاصول وتثبتها. يعني ايه؟ يا جماعة احنا بنتكلم عن القرآن
الكريم. طب هل احنا اتكلمنا عن ادلة وحي القرآن؟ لأ. هل احنا اتكلمنا عن عصمة القرآن؟ لأ. في العصر اللي احنا فيه هذا لا يكفي. لازم الاصول وتثبتها. ثبت العرش ثم انقش. بنتكلم عن الاسماء والصفات والتوحيد. طب اتكلمنا قبل كده عن ادلة وجود الله
لأ بنتكلم عن سيرة النبي محمد صلى الله عليه وسلم. طب اتكلمنا عن ادلة نبوته؟ لأ. ممكن مش بالضرورة تبدأ بالاصول والقواعد من ناحية ترتيبية لكن لا تغفلها ولا تهملها. بمعنى انت ممكن في وسط السيرة تتكلم عن ادلة نبوته
لكن لا تغفل هذه النقطة ممكن وانت بتتكلم عن سنة النبي محمد صلى الله عليه وسلم في وسط الكلام تتكلم عن ادلة موثوقية ومصداقية السنة. ومن ضمن كلامك عن السنة تذكر ادلة ان النبي محمد صلى الله عليه
سلم رسول من عند الله لكن لا تغفل كل هذا. وانا اعتقد ان احنا في عصر نحتاج ان الاصول تكون مترتبة في البداية يعني احنا هنتكلم عن عقيدة واهم عقيدة الايمان بالله الايمان بالله اهم حاجة فيه الايمان بوجود الله عز وجل. ان فيه بالفعل
خالق وان دي مش مجرد فكرة ومش مجرد وهم ايه الادلة ان فيه اله خالق لازم نتكلم في هذه المواضيع. بعدين بيقول ولو قال قائل ان من يحضر الدرس الشرعي لا يكون متأثرا بالاشكالات
مفترض ضد الثوابت فلا حاجة لما ذكرت. دي ناس نايمة في ماية البطيخ. زي ما قلنا قبل كده ما فيش ضمان. انك مش هتتعرض خلي بالك في نقطة مهمة هنا بيقول لا يكون متأثرا بالاشكالات المثارة. فكرة لا يكون متأثرا التأثير ده شيء انت
ما تقدرش تقيسه مهما كان الانسان ما تقدرش تضمن هل لو اتعرضت عليه شبهة معينة هيتأثر بها ولا لأ ؟ ما تقدرش. ففي فرق ما بين هل هو ممكن يتأسر ولا مش هيتأثر؟ دي نقطة. طب غير التأثر؟ هل هو محتاج
انه يعرف ازاي يتعامل مع الشبهات ويعرف الردود عليها ولا لأ ؟ ايوة لو انت طالب علم ومش قادر اصلا تتعامل مع هذه الشبهات. وتحاور اللي بيسيروها وتفحمهم وتبطل اججهم والكلام ده كله يبقى ايه لازمة دراستك للعلم الشرعي اصلا؟ احنا عندنا ازمة معاصرة. محتاجين طلبة العلم الشرعي ان هم
هذه الازمة. لو انت مش قادر تساهم في المواجهة يبقى ايه لازمة العلم الشرعي اللي عندك اصلا. هنا بيقول لك ان طالب العلم لابد انه محتاج معرفة البراهين وصحة الاصول كي يكون قادرا على الجواب عما يرد عليه من اعتراضات واستشكالات. وبعدين بيقول ايه
علشان تقدر تحقق الكلام ده. العناية بتقديم مداخل للعلوم قبل البدء بالشروح. وده اللي انا بأيده. اي اصل هينبني عليه العلم اللي انت هتشرحه لازم تبدأ به. وتضمن هذه المداخل ادلة عامة تسبت صحة اصول العلم المقصود بالدرس. وسبب الاعتناء
ومال اسار السلبية المترتبة على تركه واستبعاده والاستغناء عنه. القاعدة الرابعة تحديد مصادر التلقي والمعرفة والموقف من من كل مصدر لازم تبقى فاهم ما هي مصادر المعرفة المختلفة وايه حدود كل مصدر وايه المصدر المهيمن على الاخر. فهنا بيقول ما المصادر
التي نعتمد عليها في تكوين المعرفة وما حدود كل مصدر وهل بينها تداخل؟ وما مصادر التلقي الشرعية التي يصدر عنها خطأ؟ وما مصادر الاستفادة الشرعية التي يمكن ان تخطئ وتصيب. هنا بيقول لك ان انت لازم تبقى فاهم ان العالم الغربي بيغالوا جدا في الحس والتجربة
يغالون باعتبارها المصدر الوحيد لاكتساب المعرفة وبينفضوا لاي مصدر اخر. لازم تعرف ازاي تتعامل مع الناس المغالية في بعض بعض المصادر العلمية زي ما قلت الناس اللي عندهم النزعة العلموية تعرف ازاي تنقد النزعة العلموية وتعرف ازاي تبين حدود العلم. وبعدين بيقول لك
لاقت المصادر المعرفية المختلفة بالوحي التي مصدرها الخبر الصادق المبني على دلائل العقل المسبق. الكلام عن مصادر المعرفة في من ضمن اصدارات مركز تكوين آآ اظن مدخل لنظرية المعرفة. ده مش مذكور هنا في الكتاب لكن من ضمن اصدارات مركز آآ تكوين الجديدة السنة اللي فاتت
او اللي قبلها وبعدين بيقول لك فيه الشيخ عبدالله العجيري له محاضرة مرئية على اليوتيوب بعنوان مدخل لفهم نظرية المعرفة. وبعدين في عندك كتاب مصادر عارفها في الفكر الديني والفلسفي للدكتور عبدالرحمن بن زايد الزنيدي وكتاب المعرفة في الاسلام للدكتور عبدالله القرني. وفيه عندك كتاب الدكتور عبدالله
الدعجاني في موقف ابن تيمية رحمه الله من المعرفة بعنوان منهج ابن تيمية المعرفي وده كتاب جميل جدا. فقال لك لازم برضو نفرق ما بين المصدر الشرعي المعصوم وبين المصدر غير المعصوم. فالقرآن والسنة لا يصدر عنهما خطأ. وكذلك اجتماع افهام علماء المسلمين
على امر معين من امور الشرع اذا ثبت هذا الاجماع. المسلمين على طوال التاريخ الاسلامي مجمعين على فهم معين. يبقى اكيد الفهم ده صح ما ينفعش الامة الاسلامية على مر التاريخ تكون على ضلال وباطل. وبعدين قواعد مهمة زي موضوع التسليم للنص الشرعي. ان القرآن
ما دام بيقولوا كذا وهذا فهم مجمع له يبقى لازم تسلم وتطيع. من ضمن الكتب اللي بتهتم بهذا الموضوع. كتاب ينبوع الغواية الفكرية لعبدالله وجري. وفي كتاب جديد للشيخ عبدالله العجيري اسمه زخرف القول. بيتكلم عن نفس الموضوع
وفيه كتاب اسمه التسليم للنص الشرعي لفهد العجلان. بعدين بيدخل على القاعدة الخامسة عدم التعرض لخطاب الشبهات من غير المتخصص. انت مش تخصص ما تعرضش نفسك لشبهات. انت عارف ان في مصدر معين بينشر شبهات ما تقربش من المصدر ده ما تعرضش نفسك
تسكروه لو في مكان فيه اشعاع نووي ما تروحش له غير لو انت مؤهل ان انت تتعرض لابس بدل وقائية او ايا كان ليس من الحكمة ان انت ما تكونش مؤهل انك تعرض نفسك لشيء وتروح تتعرض. زي ما قلت قبل كده لو فيه اشعاع نووي
هتهرب لو فيه فيضان هتهرب لو فيه حريقة هتهرب. قناة يوتيوب بتقول شبهات لأ تعال اما نشوف الراجل ده بيقول ايه. انا عايز اسمع يعني هو هو بيقول ايه؟ هنا بيقول من المهم لمن يتخصص في الرد على الشبهات ان يكون عارفا بتفاصيلها وقائليها وتاريخها وربما يحتاج الى
تقريرات بعض كتبهم او الدخول الى بعض مواقعهم وصفحاتهم حتى يحسن الجواب عنها. واما غير المتخصص فما لكش دعوة بالليلة دي دي كلها من الاخر. قال لك دي مخاطرة غير مأمونة العواقب. انت راجل مثلا هتمشي في المجاري كده بهدومك
ما ينفعش تقول انا مش هتوسخ. لازم تكون لابس لبس معين او تبقى في قارب معين. او تاخد احتياطاتك بشكل معين. بعد كده بقى خوض في المجاري براحتك. اقسم بالله انا شخصيا يعني لولا ان انا وجدت نفسي في هذا الطريق لكنت اظن اني اسلم لقلبي
اني كنت اسلك اي طريق اخر. لكن سبحان الله ربنا يعني بيسوق ناس لاتجاهات معينة. انت يا ابن الحلال ما دام ما لكش في الليلة دي ما تخوضهاش. ناس كتيرة جدا اتعرضوا للشكوك وشكوا وبيحكوا لي يا ريت كنت اقدر ارجع لايام زمان
الافكار دي كلها ما كانتش في دماغي والشكوك دي كلها ما كنتش في دماغي. وكنت علشان احصل على اليقين ما كنتش محتاج ابذل كل هذا المجهود هل عرضت قلبك لكده؟ فتنتم انفسكم بتعريض انفسكم للفتنة. القاعدة السادسة القراءة الوقائية في كتب ردود
الشبهات وبرضو مش كل انواع كتب الشبهات اللي اي حد يقراها في كتب بتجمل الشبهة بحيث ان ما يكونش فيها اي شك وبتفصل في الرد. زي ما قلت قبل انا انا شخصيا باعتقد ان ايراد الشبهة من غير داعي ما لوش لازمة. فتكون حريص
لما بتتكلم مع عوام انك ما تطرحش اشكالات وما تطرحش شبهات. ممكن الحاجة بالنسبة لك تكون تافهة جدا. وعمرها ما تشغل بالك اصلا اصلا تطرحها على شخص بالنسبة له تكون اشكالية كبيرة وما يعرفش ينام الليل بسببها. فهنا قال لك شروط علشان تعرض نفسك
كتب الردود على الشبهات. اول حاجة ان تكون شبهات معاصرة ومنتشرة. حاجات مسلا بتشكك في نبوة سيدنا محمد. حاجات بتشكك في وجود الله عز وجل كانت بتشكك في عصمة القرآن او في موسيقية السنة. افكار منتشرة معاصرة. ما ينفعش بقى اقول لا ما تقراش كتب في الرد على الشبهات المنتشرة دي
التاني ان تكون من الكتب التي تجمل في ذكر الشبهة وتفصل في الرد. مش تفصل في ذكر الشبهة وتجمل في الرد يعني من الاخر ما تقراش كتب في الرد على الشبهات غير لما متخصص في الرد على الشبهات يرشح لك هذه الكتب. وبعدين قال لك
يكون الرد محكما. رد فعلا قوي وقاطع ويعرف هذا عن طريق المتخصصين. هتعرف منين ان ده رد جامد؟ انت مش متخصص. تشوف المتخصص مخصصين رأيهم ايه في الموضوع؟ قال لك مسلا على سبيل المسال كتاب السنة ومكانتها في التشريع الاسلامي لمصطفى السباعي وكتاب كامل الصورة بجزئيه الاول والتاني
للشيخ احمد السيد. القاعدة السابعة ترتيب هرم الغائيات الكبرى على حسب مراد الله. انت عايش الدنيا ازاي وايه هي اولوية في الدنيا دي والاولويات دي مترتبة على اساس ايه. قال لك لازم في المسلم حياته تكون مركزها الله عز وجل
مركزية الرحمن في مقابل مركزية الانسان. اي قضية بتتعامل معها تكون على هذا الاساس. مركزية عبدالرحمن. فهنا بيقول لك ايه؟ في اشكالات مسارة ضد بعض الاحكام الشرعية المتعلقة بالكفار كالجزية وعقوبة المرتد. الاشكالات دي مثارة
عشان طريقة تفكيرك ومركزية ربنا في حياتك. لأ انت مخلي الانسان هو المركز مش ربنا. فبالتالي لأ ما ينفعش مهما كان ان الانسان ده تقطع يده. لو خليت المركزية لله وان الانسان لما يكفر ويسرق ويعصي ربنا قيمته تقل
فيستحق الجلد وقطع اليد. ساعتها تفهم. الانسان في حد ذاته ليس له قيمة او كرامة الا بالايمان والاسلام وطاعة الله عز وجل هيكفر ويفسق ويسرق ويعصي وهكذا قيمته تقل ما يبقاش له قيمة. علشان كده كان في بعض
الناس بتقول لك ايه انت لو قطعت يد شخص بالغلط شف دية قطع اليد ايه. طب انت لو سرقت مبلغ معين المبلغ ده ليه اقل من الدية؟ في بعض الناس كانت بتثير فكرة زي كده. فقال لك انت علشان الاصل ان انت عصيت فقيمتك قلت
لكن لو قطعت يدك آآ حد قطع لك ايدك وانت ما سرقتش او ما عصتش ربنا لأ يدفع لك دية كبيرة لان قيمتك كبيرة. فهنا قال لك ان الامر ده كله اساسه ايه؟ مركزية الرحمن ولا مركزية الانسان؟ وقيمة الانسان تكتسب منين؟ من ضمن الموضوع الكتب اللي بتتكلم في
الموضوع ده كتاب مقالات الخطاب المدني لابراهيم السكران. والقاعدة الثامنة تعزيز البرامج الجماعية المفيدة فكريا وعاطفيا. يبقى فيه نشاط مجتمعي يساعد نوادي كتب مش عارف مين حاجات زي كده فقال لك برامج القراءة الجماعية الاندية الثقافية التي يديرها الثقات الحريصون على الهوية الاسلامية في
مقابل بتلاقي العكس بتلاقي ناس همها نشر الشبهات الفكرية المعاصرة هم اللي بيعملوا اندية وهم اللي بيعملوا الصالونات وهم اللي بيعملوا ندوات حاجات زي كده الله المستعان. فتبقى اندية ثقافية يديرها الثقات الحريصون على الهوية الاسلامية. برضه من ضمن الحاجات الصحبة ثلاث من كن فيه
وجد بهن حلاوة الايمان ازاي بقى احصل على حلاوة الايمان؟ ان يحب المرء لا يحب الا لله وان يكون عندك صحبة صالحة. الله عز وجل يقول للنبي محمد صلى الله عليه
وسلم واصبر نفسك مع الذين يدعون ربهم بالغداة والعشي يريدون وجهه ولا تعد عيناك عنهم تريد زينة الحياة الدنيا ولا تطع من اغفلنا قلبه عن ذكرنا واتبع هواه وكان امره فرطا. تاسع حاجة واهم حاجة الدعاء والابتهال. اليقين ده تحصل
عليه اولا الله عز وجل يرزقك هذا. مش بشطارة منك مهما عملت. انك تدعو الله عز وجل انه يكسبك اليقين انك تدعو الله عز وجل انك تموت وانت على الحق انك تدعو الله عز وجل انك يعني لما تشوف الحق تعرفه من ضمن الادعية اللهم ارنا
حق حقا وارزقنا اتباعه وارنا الباطل باطلا وارزقنا اجتنابه. اللهم يا مقلب القلوب والابصار ثبت قلوبنا على دينك وهكذا. هنا قال لك كلنا مسافرون في هذه الحياة. وكثيرة هي الاخطار المحتملة في هذا السفر. الانبياء كانوا بيدعوا. النبي
واجنبني وبني ان نعبد الاصنام. النبي محمد صلى الله عليه وسلم اللهم لك اسلمت وبك امنت وعليك توكلت واليك انبت وبك خاصمت اعوذ بعزتك لا اله الا انت ان تضلني. انت الحي الذي لا يموت والجن والانس يموتون. وتوفني مسلما والحقني بالصالحين. يا بني لا
تموتن الا وانتم مسلمون وهكذا. يعني المسألة دي لازم تاخد بالك منها. في الاول والاخر الدعاء والابتهال. ان ده يحصل انك تموت على الحق وعلى الاسلام انا ساكتفي بهذا القدر في هذا الفيديو في الفيديو القادم باذن الله عز وجل نستكمل قواعد للتعامل مع الاشكالات والشبهات بعد ورودها. لو حاز الفيديو على اعجابك
فلا تنسى ان تضغط على زر اعجبني ولا تنسى ان تقم بمشاركة الفيديو مع اصدقائك المهتمين بنفس الموضوع ولو كنت قادرا على دعم ورعاية محتوى القناة تقوم بزيارة ضحكنا على بترون لو انت شايف ان القناة تستحق الدعم والرعاية ستجد رابط بترون في اسفل الفيديو الى ان نلتقي في فيديو اخر قريبا جدا باذن الله عز وجل
لا تنسوني من صالح دعائكم والسلام عليكم ورحمة الله وبركاته